CELEX: 62010CN0461
Language: lv
Date: 2010-09-20 00:00:00
Title: Lieta C-461/10: Lūgums sniegt prejudiciālu nolēmumu, ko 2010. gada 20. septembrī iesniedza Högsta domstolen (Zviedrija) — Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag, Storyside AB/Perfect Communication Sweden AB

20.11.2010   
            
            
               LV
            
            
               Eiropas Savienības Oficiālais Vēstnesis
            
            
               C 317/24
            
         Lūgums sniegt prejudiciālu nolēmumu, ko 2010. gada 20. septembrī iesniedza Högsta domstolen (Zviedrija) — Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag, Storyside AB/Perfect Communication Sweden AB
   
   (Lieta C-461/10)
   ()
   2010/C 317/42
   Tiesvedības valoda — zviedru
   
      Iesniedzējtiesa
   
   
      Högsta domstolen
   
   
      Lietas dalībnieki pamata procesā
   
   
      Prasītāji: Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag, Storyside AB
   
   
      Atbildētājs: Perfect Communication Sweden
   
   
      Prejudiciālie jautājumi
   
   
               1)
            
            
               Vai ar Eiropas Parlamenta un Padomes 2006. gada 15. marta Direktīvu 2006/24/EK par tādu datu saglabāšanu, kurus iegūst vai apstrādā saistībā ar publiski pieejamu elektronisko komunikāciju pakalpojumu sniegšanu vai publiski pieejamu komunikāciju tīklu nodrošināšanu, un par grozījumiem Direktīvā 2002/58/EK (1), un it īpaši tās 3., 4., 5. un 11. pantu ir pretrunā tādas valsts tiesību normas piemērošana, kas ir balstīta uz Eiropas Parlamenta un Padomes 2004. gada 29. aprīļa Direktīvas 2004/48/EK par intelektuālā īpašuma tiesību piemērošanu (2) 8. pantu, un saskaņā ar kuru, lai identificētu konkrētu abonentu, interneta pakalpojumu sniedzējam civilprocesa ietvaros var izdot rīkojumu sniegt autortiesību īpašniekam vai tā pārstāvim informāciju par abonentu, kuram interneta pakalpojumu sniedzējs ir piešķīris noteiktu IP adresi, ja šī adrese ir izmantota saistībā ar pārkāpumu? Šis jautājums ir balstīts uz pieņēmumu, ka prasītājs ir iesniedzis pierādījumu par attiecīgo autortiesību pārkāpumu, un ka šis pasākums ir samērīgs.
            
         
               2)
            
            
               Vai atbildi uz pirmo jautājumu ietekmē apstāklis, ka attiecīgā dalībvalsts vēl nav transponējusi Direktīvu 2006/24, neraugoties uz to, ka transponēšanai paredzētais termiņš jau ir beidzies?
            
         
      (1)  OV L 105, 54. lpp.
   
      (2)  OV L 157, 45. lpp.